બેદરકારીભર્યા ડ્રાઇવિંગ બદલ પોલીસે ગુરુવારે વહેલી સવારે ચાર યંગસ્ટર્સની ધરપકડ કરી પછી તે ચાર પૈકીની એક યુવતીએ વરલી પોલીસ-સ્ટેશનમાં જોરદાર ધમાલ કરી હતી. ૨૧ વર્ષની વયની અને આર્કિટેક્ચરની સ્ટુડન્ટ તે યુવતીનું નામ ગૌરી ભિડે હોવાનું પોલીસની તપાસમાં જાણવા મળ્યું હતું. પોલીસના દાવા અનુસાર કાયદાકીય કાર્યવાહી માટે ચારેયને પોલીસ-સ્ટેશનમાં લાવવામાં આવ્યા પછી ગૌરી ભિડે દારૂના નશામાં હિંસક બની ગઈ હતી.